EELNÕU

**02.02.2026**

VABARIIGI VALITSUS

MÄÄRUS

**Vabariigi Valitsuse määruse „Vabariigi Valitsuse 1. detsembri 2016. a määruse nr 138 „**[**Tervise infosüsteemi põhimäärus**](https://www.riigiteataja.ee/akt/114012025004)**“ muutmine“**

Määrus kehtestatakse [tervishoiuteenuste korraldamise seaduse](https://www.riigiteataja.ee/akt/dyn=114012025004&id=111122024008!pr59b1lg3) § 591 lõike 3 alusel.

**§ 1.** [Vabariigi Valitsuse 1. detsembri 2016. a määruses nr 138 „Tervise infosüsteemi põhimäärus“](https://www.riigiteataja.ee/akt/106122016011?leiaKehtiv) tehakse järgmised muudatused:

**1)** paragrahvi 21 lõiget 2 täiendatakse punktiga 5 järgmises sõnastuses:

„5) geneetiline andmestik koos selle haldamise süsteemiga.“;

**2)** paragrahvi 21 lõikes 5 asendatakse tekstiosa „Paragrahvis 131“ tekstiosaga „Paragrahvides 131 ja 132“;

**3)** paragrahvi 4 lõike 4 punkt 9 sõnastatakse järgmiselt:

„9) tagab tehnilise halduse, sealhulgas tervise infosüsteemi klassifikaatorite, spetsifikatsioonide, loendite ja standardite pidamise ning standardite ja klassifikatsioonide avaldamise;“;

**4)** paragrahvi 5 lõiget 1 täiendatakse punktidega 7 ja 8 järgmises sõnastuses:

„7) geneetilised andmed spetsifikatsioonijärgses andmekoosseisus ja saatekirja vastuse andmed viivitamata pärast uuringutulemuse kinnitamist;

8) patsiendi üldandmed viivitamata nende muutumisel.“;

**5)** paragrahvi 6 täiendatakse lõikega 86 järgmises sõnastuses:

„(86) Eesti geenivaramu vastutav töötleja edastab infosüsteemi:

1) teenusesaaja üldandmed, sealhulgas isikukood;

2) teabe geenidoonoriks olemise ja geneetiliste andmete olemasolu või puudumise kohta;

3) proovi andmed, sealhulgas proovi unikaalne kood, proovimaterjali tüüp, kasutatud analüüsivahend ja tulemus;

4) proovi andmete edastamisega seotud tehnilised andmed, sealhulgas edastatavate andmete unikaalne identifikaator, koostaja andmed ja andmestiku edastamise aeg;

5) lisateabe proovi võtnud laborilt.“;

**6)** paragrahvi 6 täiendatakse lõikega 10 järgmises sõnastuses:

„(10) Andmeandja peab andmete edastamisel tagama andmete õigsuse ning järgima infosüsteemi kohta kehtivaid standardeid ja infosüsteemi volitatud töötleja avaldatud nõudeid.“;

**7)** paragrahvi 9 lõige 2 sõnastatakse järgmiselt:

„(2) Infosüsteemi volitatud töötlejal on andmekvaliteedi tagamiseks õigus kontrollida infosüsteemi edastatud andmete ja dokumentide vastavust standardile. Vastutav töötleja ja volitatud töötleja ei hinda osutatud teenuse kohta esitatud andmeid ega andmeandja esitatud andmeid sisuliselt.“;

**8**) määrust täiendatakse §-ga 132 järgmises sõnastuses:

„**§ 132. Andmesubjekti õigus kasutada infosüsteemi tarkvaralahendust**

(1) Andmesubjektil on õigus edastada infosüsteemi või selle tarkvaralahenduse kaudu terviseseisundi, tervisekäitumise, elustiili ja muid tervisega seotud andmeid ja tervishoiuteenusega seotud tagasiside küsimustikke ning saada tarkvaralahenduselt teavet oma terviseseisundi kohta.

(2) Lõikes 1 nimetatud teabe kasutamise vajadust edasisel tervishoiuteenuse osutamisel hindab tervishoiuteenuse osutaja.“;

**9)** määruse 41. peatüki pealkiri sõnastatakse järgmiselt:

„**41. peatükk**

**Kutse, vastavustõend, soovitus ja teavitus**“;

**10)** paragrahvi 141 lõike 2 punktist 1 jäetakse välja tekstiosa „, sünniaeg“;

**11)** määrust täiendatakse §-ga 143 järgmises sõnastuses:

„**§ 143. Soovitus ja teavitus**

Infosüsteem koostab §-s 6 nimetatud andmeandjate edastatud andmete ja infosüsteemi andmete alusel soovitusi ja teavitusi patsiendile ja arstile.“;

**12)** paragrahvi 17 lõike 1 punkti 4 täiendatakse pärast sõna „terviseandmetele“ sõnadega „ja geneetilistele andmetele“;

**13)** paragrahvi 17 lõiget 1 täiendatakse punktidega 71 ja 72 järgmises sõnastuses:

„71) lubada kontrollida Eesti geenivaramust geenidoonoriks olemist ja geneetiliste andmete olemasolu ning kanda geneetilised andmed üle infosüsteemi;

72) keelata teenused, mis põhinevad geneetilistel andmetel;“;

**14)** paragrahvi 17 lõiget 1 täiendatakse punktidega 141 ja 142 järgmises sõnastuses:

„141) saada teavitusi, sealhulgas infosüsteemi poolt määruse § 141 lõike 1 alusel koostatud kutsete kohta;

142) täita terviseseisundi, tervisekäitumise, elustiili ja tervishoiuteenusega seotud tagasiside küsimustikke ning esitada muid tervisega seotud andmeid;“;

**15)** paragrahvi 19 lõige 1sõnastatakse järgmiselt:

„(1) Patsiendil on õigus keelata:

1) tervishoiuteenuste korraldamise seaduse § 593 lõigetes 2 ja 21 nimetatud isikute juurdepääs tervise infosüsteemis olevatele isikuandmetele;

2) geneetiliste alusandmete edasine töötlemine teenuste osutamiseks.“;

**16)** paragrahvi 19 lõige 3 sõnastatakse järgmiselt:

„(3) Patsiendi väljendatud tahte alusel on tervishoiuteenuse osutaja kohustatud viivitamata keelama juurdepääsu tervise infosüsteemis olevatele patsiendi isikuandmetele, välja arvatud geneetilistele alusandmetele. Geneetiliste alusandmete kasutamist teenuse osutamiseks saab piirata tervise infosüsteemi volitatud töötleja.“;

**17)** paragrahvi 19 täiendatakse lõikega 31 järgmises sõnastuses:

„(31) Patsiendi väljendatud tahte alusel on infosüsteemi volitatud töötleja kohustatud viivitamata keelama geneetiliste alusandmete töötlemise teenuste osutamiseks.“;

**18)** määrust täiendatakse §-ga 201 järgmises sõnastuses:

„**§ 201. Andmesubjektile Eesti teabevärava kaudu kuvatavad andmed**

(1) Andmesubjekt suunatakse infosüsteemist Eesti teabevärava veebikeskkonda, kus kuvatakse seal kättesaadavaks tehtud andmed.

(2) Lõikes 1 nimetatud edasisuunamine Eesti teabevärava veebikeskkonda ei laiene andmesubjekti poolt volitatud isikule, kellele ei ole Eesti teabeväravas antud muudele eesti.ee kaudu kuvatavatele andmesubjekti andmetele juurdepääsu õigust.“;

**19)** paragrahvi 21 lõike 5 punkti 11 täiendatakse pärast sõna „logid“ sõnadega „ja süsteemi teated“;

**20)** paragrahvi 21 lõiget 5 täiendatakse punktidega 19 ja 20 järgmises sõnastuses:

„19) tervisega seonduva riski andmed;

20) soovitused ja teavitused.“.

**21)** paragrahvi 231 täiendatakse lõikega 14 järgmises sõnastuses:

„(14) Käesoleva määruse § 5 lõike 1 punkti 8, mille kohaselt edastatakse patsiendi üldandmed tervise infosüsteemi viivitamata nende muutumisel, rakendatakse tehnilise lahenduse valmimisel, kuid hiljemalt 1. veebruarist 2027. a.“.

**§ 2. Määruse jõustumine**

Määrus jõustub 1. aprillil 2026. a.

Kristen Michal

peaminister

Karmen Joller

sotsiaalminister

Keit Kasemets

riigisekretär